สวัสดค่ะ หลังคลอดลูก แล้วประจำเดือนเริ่มมาเดือนที่ 2 แต่ประจำเดือนมาเดือนล่ะ 2 ครั้ง อย่างเช่น เดือนมกราคม มาประมาณวันที่ 10 หมด 15 แล้ววันที่ 29 ก็มาอีกรอบ ผิดปกติไหมค่ะ (คลอดสิ้นเดือน ตุลา 62)
สวัสดีค่ะ หากประจำเดือนมาวันที่ 10-15 ม.ค. แล้ววันที่ 29 ม.ค. ได้มีประจำเดือนมาอีก เท่ากับมีระยะห่างระหว่างรอบประจำเดือนที่ 19 วัน ถือว่ามีระยะห่างที่สั้นกว่าปกติ โดยอาจเกิดจากสาเหตุ เช่น- มีภาวะไทรอยด์ฮอร์โมนผิดปกติ- การทำงานผลิตฮอร์โมนของรังไข่ผิดปกติ- ผลข้างเคียงจากการใช้ยาฮอร์โมนต่างๆ คุมกำเนิด เช่น ยาเม็ดคุมกำเนิด ยาฉีดคุมกำเนิด เป็นต้น- มีโรคต่างๆ ของมดลูก เช่น เนื้องอกมดลูก เยื่อบุโพรงมดลูกหนาตัวผิดปกติ มะเร็งปากมดลูก เป็นต้น-นอกจากนี้ หากยังไม่ได้คุมกำเนิด และได้มีเพศสัมพันธ์ไป ก็อาจเกิดจากมีการตั้งครรภ์แล้วมีภาวะแทรกซ้อนเกิดขึ้นได้ ดังนั้น อาจต้องลองตรวจหาการตั้งครรภ์ดูด้วยค่ะหากตรวจไม่พบการตั้งครรภ์ และไม่ได้ใช้ฮอร์โมนอะไรอยู่ แต่ยังคงมีประจำเดือนมาบ่อย คือมีระยะห่างระหว่างรอบประจำเดือนที่น้อยกว่า 21 วัน แนะนำควรไปพบสูติ-นรีแพทย์เพื่อตรวจหาสาเหตุค่ะ